Oficiālais Vēstnesis L 247 , 23/08/1989 Lpp. 0019 - 0020

Speciālizdevums somu valodā: Nodaļa 3 Sējums 30 Lpp. 0092

Speciālizdevums zviedru valodā: Nodaļa 3 Sējums 30 Lpp. 0092



Komisijas Lēmums (1989. gada 18. jūlijs), ar ko nosaka apstiprināšanas un uzraudzības kritērijus šķirnes dzīvnieku audzētāju apvienībām un ciltsdarba organizācijām, kuras izveido vai ved tīršķirnes vaislas cūku ciltsgrāmatas (89/501/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1988. gada 19. decembra Direktīvu 88/661/EEK par zootehniskajiem standartiem, kas piemērojami cūku dzimtas vaisliniekiem [1], un jo īpaši tās 6. panta 1. punkta ceturto ievilkumu, tā kā visās dalībvalstīs ciltsgrāmatas ved vai izveido šķirnes dzīvnieku audzētāju apvienības, ciltsdarba organizācijas vai valsts dienesti; tā kā tādēļ ir jānosaka kritēriji šķirnes dzīvnieku audzētāju apvienību un ciltsdarba organizāciju apstiprināšanai; tā kā šķirnes dzīvnieku audzētāju apvienībām vai ciltsdarba organizācijām jāgriežas pēc oficiāla apstiprinājuma pie tās dalībvalsts kompetentajām iestādēm, kuras teritorijā atrodas to vadības mītne; tā kā, ja šķirnes dzīvnieku audzētāju apvienības vai ciltsdarba organizācijas atbilst noteiktiem kritērijiem un tām ir noteikti mērķi, tās oficiāli jāapstiprina tās dalībvalsts kompetentajām iestādēm, pie kurām tās griezušās; tā kā šajā lēmumā paredzētie pasākumi atbilst Zootehnikas pastāvīgās komitejas atzinumam, IR PIEŅĒMUSI ŠO LĒMUMU. 1. pants Lai iegūtu oficiālu apstiprinājumu, šķirnes dzīvnieku audzētāju apvienībām vai ciltsdarba organizācijām, kuras izveido vai ved ciltsgrāmatas, jāiesniedz pieteikums tās dalībvalsts kompetentajām iestādēm, kuras teritorijā atrodas to vadības mītne. 2. pants Attiecīgās dalībvalsts kompetentajām iestādēm jāpiešķir oficiāls apstiprinājums jebkurai šķirnes dzīvnieku audzētāju apvienībai vai ciltsdarba organizācijai, kura izveido vai ved ciltsgrāmatas, ja tā atbilst pielikumā minētajiem nosacījumiem. Tomēr dalībvalstī, kurā attiecībā uz konkrēto šķirni jau pastāv viena vai vairākas šķirnes dzīvnieku audzētāju apvienības vai ciltsdarba organizācijas, attiecīgās dalībvalsts kompetentās iestādes var atteikt jaunu šķirnes dzīvnieku audzētāju apvienību un ciltsdarba organizāciju atzīšanu, ja tas apdraud šķirnes saglabāšanu vai pakļauj briesmām pastāvošās apvienības vai organizācijas zootehnisko programmu. Šādā gadījumā dalībvalsts informē Komisiju par piešķirtajiem apstiprinājumiem un atzīšanas atteikumiem. 3. pants Attiecīgās dalībvalsts iestādes anulē oficiālo apstiprinājumu jebkurai šķirnes dzīvnieku audzētāju apvienībai vai ciltsdarba organizācijai, kura izveido vai ved ciltsgrāmatas, ja attiecīgās šķirnes dzīvnieku audzētāju apvienības vai ciltsdarba organizācijas vairs pienācīgi nepilda pielikumā minētos nosacījumus. 4. pants Šis lēmums ir adresēts dalībvalstīm. Briselē, 1989. gada 18. jūlijā Komisijas vārdā – Komisijas loceklis Ray Mac Sharry [1] OV L 382, 31.12.1988., 36. lpp. -------------------------------------------------- PIELIKUMS Lai oficiāli apstiprinātu šķirnes dzīvnieku audzētāju apvienības vai ciltsdarba organizācijas, kuras izveido vai ved ciltsgrāmatas, tām: 1) jābūt juridiskām personām saskaņā ar likumiem un normatīvajiem aktiem, kas ir spēkā dalībvalstī, kurā iesniegts pieteikums; 2) jāpierāda kompetentajām iestādēm, ka: a) tās darbojas efektīvi; b) tās var veikt pārbaudes, kas nepieciešamas ciltsrakstu reģistrēšanai; c) tām ir pietiekoši liels ganāmpulks, lai īstenotu šķirnes uzlabošanas programmu, vai ka tām ir pietiekoši liels ganāmpulks šķirnes saglabāšanai, ja to uzskata par nepieciešamu; d) tās var izmantot lopkopības datus, kas nepieciešami, lai īstenotu to šķirnes uzlabošanas vai saglabāšanas programmu; 3) jābūt noteikumu kopumam attiecībā uz: a) šķirnes (vai šķirņu) īpašību definēšanu; b) dzīvnieku identificēšanas sistēmu; c) ciltsrakstu reģistrēšanas sistēmu; d) to ciltsdarba mērķu definēšanu; e) lopkopības datu izmantošanas sistēmām, kas ļauj noteikt dzīvnieku ģenētisko vērtību; f) ciltsgrāmatas dalījumu, ja ir atšķirīgi nosacījumi dzīvnieku ierakstīšanai vai ja pastāv atšķirīga grāmatā ierakstīto dzīvnieku klasifikācijas kārtība; 4) jābūt apvienības nolikumam (statūtiem), kas nosaka, jo īpaši, principu, kas nepieļauj tās biedru diskrimināciju. --------------------------------------------------